**Bastien Maïa** (s. 18. huhtikuuta 1997 Rouen, Ranska) on ranskalainen jääkiekkoilija, joka pelaa Ranskan pääsarja Ligue Magnus-joukkue Gothiques d’Amiensissa. Hän on pelipaikaltaan oikea laitahyökkääjä. Maïa laukoo oikealta.

Ura
---

### Seuraura

Maïa on Rouen Hockey Élite 76:n kasvatti. Hän muutti jo 15-vuotiaana Suomeen ja siirtyi Helsingin IFK:n C-nuoriin kaudeksi 2012–2013. Maïa voitti kauden päätteeksi C-nuorten SM-pronssia. Kaudella 2013–2014 hän oli pudotuspeleissä HIFK:n B-nuorten paras maalintekijä ja jakoi sisäisen pistepörssin voiton Otto Vesikiven kanssa tehoilla 4+3=7. Maïa pelasi kauden aikana myös kaksi B-nuorten Mestis-ottelua lainalla sekä Grankulla IFK:ssa että Helsingin Jääkiekkoklubissa. Kaudella 2014–2015 hän oli HIFK:n B-nuorten paras maalintekijä 24 osumallaan, joilla Maïa sijoittui B-nuorten SM-sarjan maalipörssissä kymmenenneksi.

Kauden 2015–2016 Maïa aloitti kotimaassaan pelaten Ranskan liigacupia Ranskan alle 20-vuotiaiden maajoukkueen paidassa. Hän pelasi näin ollen ensimmäisen miesten pelinsä 25. elokuuta 2015 Ligue Magnusissa pelaavaa Chamois de Chamonixia vastaan. Maïan ensimmäinen maali miesten peleissä syntyi hänen kolmannessa ottelussaan 28. elokuuta 2015 Ducs de Dijonia vastaan. Cupin jälkeen hän palasi kaudeksi 2015–2016 HIFK:n A-nuoriin, joiden toiseksi paras maalintekijä Maïa oli 16 osumallaan Henrik Borgströmin jälkeen. Kauden 2016–2017 hän pelasi Yhdysvaltain NAHL-junioriliigan Odessa Jackalopesissa.

Maïa palasi kaudeksi 2017–2018 Suomeen ja teki 1+1-vuotisen SM-liigasopimuksen Saimaan Pallon kanssa. Hän aloitti kautensa seuran A-nuorissa, joiden toiseksi paras maalintekijä ja kolmanneksi paras pistemies Maïa oli tehoilla 15+18=33. Hän voitti myös joukkueen sisäisen tehotilaston lukemalla +13. Maïa teki SM-liigadebyyttinsä 11. lokakuuta 2017 Vaasan Sportia vastaan. Hänet merkittiin SaiPan 13. hyökkääjäksi ja Maïa sai ottelussa jääaikaa 1.05 minuuttia. Kolmannessa ottelussaan Maïa oli nostettu joukkueen pelaavaan kokoonpanoon sekä suoraan ykkösketjuun Cody Kunykin ja Topi Nättisen viereen. Hän teki liigauransa avausmaalin neljännessä ottelussaan 24. lokakuuta 2017 vieraissa Tapparaa vastaan. Maïa keräsi ottelussa myös syöttöpisteen Cody Kunykin maaliin. Hän pelasi SM-liigassa 19 runkosarjaottelua tehopistein 1+3=4. Maïa pelasi miesten pelejä myös kolmen ottelun verran lainalla Mestis-joukkue Imatran Ketterässä. Hänen kautensa todettiin kuitenkin loukkaantumisen vuoksi päättyneeksi helmikuussa 2018. Saman vuoden huhtikuussa Maïa teki SaiPan kanssa vuoden mittaisen jatkosopimuksen.

Syyskuussa 2018 SaiPa lainasi Maïan toistaiseksi voimassa olevalla sopimuksella Imatran Ketterän Mestis-joukkueeseen. Hän pelasi siellä kaksi Suomen Cupin ottelua ja voitti sarjan Ketterän kanssa. Maïa pelasi alkukauden 2018–2019 kuitenkin lähinnä SaiPan organisaatiossa, jossa hän pelasi 11 SM-liigaottelua tehden yhden syöttöpisteen sekä kymmenen ottelua seuran A-nuorissa tehopistein 9+3=12. Lopulta marraskuussa Maïan sopimus seuran kanssa purettiin yhteisymmärryksessä. Hän palasi kotimaahansa ja siirtyi loppukauden sopimuksella Ligue Magnusin HC Amiens Sommeen. Maïa voitti siellä Ranskan Cupin. Ligue Magnusin pudotuspeleissä hän oli Amiensin paras syöttäjä seitsemällä syöttöpisteellään. Kaudeksi 2019–2020 Maïa palasi kasvattajaseuraansa Roueniin.

Maïa palasi kaudeksi 2020–2021 Suomeen ja siirtyi vuoden mittaisella sopimuksella Mestis-joukkue Iisalmen Peli-Karhuihin. Hänelle joukkuetta suositteli myös IPK:ssa pelannut Maïan ystävä Hugo Gallet. Hän oli tehoilla 11+14=25 joukkueen toiseksi paras pistemies Mikko Juusolan jälkeen. Maïa voitti kauden päätteeksi Mestis-pronssia. Toukokuussa 2021 hän teki IPK:n kanssa vuoden mittaisen jatkosopimuksen. Kaudeksi 2021–2022 Maïa nimettiin joukkueen varakapteeniksi. Hän johti IPK:n sisäistä syöttöpörssiä ja oli sisäisessä pistepörssissä toisena Janne Hämäläisen jälkeen tehoilla 4+14=18, kunnes tammikuussa 2022 Maïan sopimus seuran kanssa purettiin. Hän siirtyi loppukaudeksi monikansallisen Bet-at-home ICE Hockey Leaguen slovenialaisjoukkue HK Olimpija Ljubljanaan.

### Maajoukkueura

Maïa pelasi alle 20-vuotiaiden IA-divisioonan MM-kilpailuissa vuonna 2017, jolloin hän toimi Ranskan varakapteenina ja voitti pronssia. Maïa oli joukkueensa paras maalintekijä ja toiseksi paras pistemies tehoilla 5+5=10 ja hän sijoittui koko turnauksen maalipörssissä toiseksi Valko-Venäjän Andrei Bjaljevitšin jälkeen. Maïa voitti myös Ranskan sisäisen tehotilaston lukemalla +2. Hän pelasi myös IB-divisioonan MM-kilpailuissa vuonna 2016, jolloin Maïa voitti kultaa. Hän voitti koko turnauksen piste- ja maalipörssin sekä jakoi syöttöpörssin voiton joukkuetoverinsa Guillaume Leclercin kanssa tehoilla 6+5=11.

Maïa pelasi myös alle 18-vuotiaiden IA-divisioonan MM-kilpailuissa vuosina 2014 ja 2015, joista jälkimmäinen turnaus päättyi pronssiin. Hän oli vuoden 2015 turnauksessa myös Ranskan paras pistemies ja syöttäjä tehoilla 2+5=7. Maïalla oli myös turnauksen paras aloitusprosentti (78,12%).

Ranskan A-maajoukkueessa Maïa on pelannut 25 ottelua tehopistein 2+4=6. Hän teki A-maajoukkuedebyyttinsä Euro Hockey Challengessa 8. huhtikuuta 2017 Amiensissa Sveitsiä vastaan. Ensimmäisen A-maajoukkuemaalinsa Maïa teki neljän maan turnauksessa 11. marraskuuta 2021 Jesenicessä ylivoimalla Sloveniaa vastaan. Hän sai ottelussa myös syöttöpisteen Hugo Gallet'n tekemään maaliin.

Muuta
-----

Maïan isä Pierrick on entinen hyökkääjä, joka edusti Ranskaa Lillehammerin olympiakisoissa 1994 ja kaksissa MM-kilpailuissa. Bastien Maïan kanssa SaiPassa pelanneen Antton Mönkäreen mukaan Bastien ymmärtää hyvin suomea, mutta hän ei puhu sitä kovin paljon.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2013–2014 | HIFK | B-SM | 32 | 13 | 12 | 25 | 10 | 5 | 4 | 3 | 7 | 2 | U18d1 A | 4 | 1 | 0 | 1 | 12 |
| 2014–2015 | HIFK | B-SM | 24 | 24 | 16 | 40 | 12 | 1 | 0 | 2 | 2 | 2 | U18d1 A | 5 | 2 | 5 | 7 | 10 |
|  | HIFK | A-SM | 5 | 0 | 0 | 0 | 0 | – | – | – | – | – |
| 2015–2016 | HIFK | A-SM | 40 | 16 | 15 | 31 | 10 | 4 | 2 | 1 | 3 | 0 | JMMd1 B | 4 | 6 | 5 | 11 | 10 |
| 2016–2017 | Odessa Jackalopes | NAHL | 42 | 5 | 11 | 16 | 28 | – | – | – | – | – | JMMd1 A | 5 | 5 | 5 | 10 | 2 |
| 2017–2018 | SaiPa | A-SM | 26 | 15 | 18 | 33 | 18 | – | – | – | – | – |
|  | SaiPa | SM-liiga | 19 | 1 | 3 | 4 | 27 | – | – | – | – | – |
|  | Ketterä | Mestis | 3 | 0 | 1 | 1 | 4 | – | – | – | – | – |
| 2018–2019 | SaiPa | A-SM | 10 | 9 | 3 | 12 | 0 | – | – | – | – | – |
|  | SaiPa | SM-liiga | 11 | 0 | 1 | 1 | 0 | – | – | – | – | – |
|  | HC Amiens Somme | Ranska | 24 | 4 | 10 | 14 | 8 | 11 | 2 | 7 | 9 | 2 |
| 2019–2020 | Rouen HE | Ranska | 40 | 9 | 18 | 27 | 8 | 4 | 1 | 0 | 1 | 0 |
| 2020–2021 | IPK | Mestis | 30 | 11 | 14 | 25 | 6 | 3 | 0 | 2 | 2 | 0 |
| 2021–2022 | IPK | Mestis | 27 | 4 | 14 | 18 | 12 | – | – | – | – | – |
|  | HK Olimpija Ljubljana | ICEHL | 15 | 3 | 2 | 5 | 4 | 7 | 2 | 3 | 5 | 0 |
|  | HK Olimpija Ljubljana | Slovenia | – | – | – | – | – | 2 | 2 | 2 | 4 | 0 |
| 2022–2023 | Rouen HE | Ranska | 39 | 10 | 14 | 24 | 14 | 16 | 1 | 0 | 1 | 0 |
| 3 kautta | yhteensä | Ranska | 103 | 23 | 42 | 65 | 30 | 31 | 4 | 7 | 11 | 2 |
| 3 kautta | yhteensä | Mestis | 60 | 15 | 29 | 44 | 22 | 3 | 0 | 2 | 2 | 0 |
| 2 kautta | yhteensä | SM-liiga | 30 | 1 | 4 | 5 | 27 | – | – | – | – | – |

Lähteet
-------

* Bastien Maïa The Internet Hockey Databasessa (englanniksi)
* Bastien Maïa Eurohockey-sivustolla (englanniksi)
* Bastien Maïa *Elite Prospects*. Everysport Media Group AB.  (englanniksi)

### Viitteet

1. 1 2  IPK:lle kaksi tärkeää jatkosopimusta! *ipk.fi*.  28.5.2021. IPK Hockey Oy. Viitattu 4.8.2021.
2. ↑  Kollit on Instagram *instagram.com*.  17.12.2015. HIFK Ishockey rf. Viitattu 4.8.2021.
3. 1 2 3 4 5 6 7 8 9 10  Bastien Maïa *Elite Prospects*. Everysport Media Group AB.  (englanniksi)
4. ↑  Elite Prospects - HIFK U18 *eliteprospects.com*. Everysport Media Group AB. Viitattu 5.5.2020. (englanniksi)
5. ↑  Elite Prospects - U18 SM-sarja Stats 2014-2015 *eliteprospects.com*. Everysport Media Group AB. Viitattu 5.5.2020. (englanniksi)
6. ↑  Game detail: 25 Aug 2015, France U20 - Chamonix HC Les Chamois *Eurohockey.com*.  25.8.2015. European Ice Hockey Online AB & eSports.cz s.r.o. Viitattu 6.10.2017. (englanniksi)
7. ↑  Game detail: 28 Aug 2015, France U20 - Dijon HC Les Ducs *Eurohockey.com*.  28.8.2015. European Ice Hockey Online AB & eSports.cz s.r.o. Viitattu 6.10.2017. (englanniksi)
8. ↑  Elite Prospects - HIFK U20 *eliteprospects.com*. Everysport Media Group AB. Viitattu 5.5.2020. (englanniksi)
9. 1 2  Bastien Maïa SaiPaan *saipa.fi*.  3.8.2017. Liiga-SaiPa Oy. Viitattu 6.10.2017.
10. ↑  Elite Prospects - SaiPa U20 *eliteprospects.com*. Everysport Media Group AB. Viitattu 5.5.2020. (englanniksi)
11. ↑  Ottelutilastot *liiga.fi*.  28.8.2015. Jääkiekon SM-liiga Oy. Viitattu 11.10.2017.
12. ↑  Kokoonpanot *liiga.fi*.  21.10.2017. Jääkiekon SM-liiga Oy. Viitattu 24.10.2017.
13. ↑  Otteluseuranta *liiga.fi*.  24.10.2017. Jääkiekon SM-liiga Oy. Viitattu 24.10.2017.
14. ↑  Joukkueen terveystilanne viikolla 8/2018 *saipa.fi*.  23.2.2018. Liiga-SaiPa Oy. Viitattu 3.4.2018.
15. ↑  SaiPalle kuusi jatkosopimusta - kolme ulkomaalaishyökkääjää pysyy Lappeenrannassa *Jatkoaika.com*.  10.4.2018. Jatkoaika r.y. Viitattu 10.4.2018.
16. ↑  Vehviläinen, Jani: SaiPa lainaa ranskalaishyökkääjänsä Ketterään *Jatkoaika.com*.  11.9.2018. Jatkoaika r.y. Viitattu 11.9.2018.
17. ↑  Mikael Kuronen palaa SaiPaan *saipa.fi*.  26.11.2018. Liiga-SaiPa Oy. Viitattu 26.11.2018.
18. ↑  Alexandre: 2 nouveaux joueurs dans les rangs Gothiques ! *lesgothiques.com*.  26.11.2018. Hockey Club Amiens Somme. Viitattu 26.11.2018. (ranskaksi)
19. ↑  Lahtinen, Miikka: Hyvästi Liiga! Nuori maajoukkuehyökkääjä jätti Suomen – siirtyy kotimaansa pääsarjaan *suomikiekko.com*.  27.11.2018. Nordic Sport Media. Viitattu 27.11.2018.
20. ↑  Elite Prospects - Amiens *eliteprospects.com*. Everysport Media Group AB. Viitattu 5.5.2020. (englanniksi)
21. ↑  ARRIVÉE : Bastien MAÏA ! *facebook.com*.  10.5.2019. Rouen Hockey Elite 76. Viitattu 5.5.2020. (ranskaksi)
22. ↑  Ranskalaishyökkääjä Bastian Maïa IPK:n vahvuuteen *ipk.fi*.  30.4.2020. IPK Hockey Oy. Viitattu 30.4.2020.
23. ↑  Elite Prospects - IPK *eliteprospects.com*. Everysport Media Group AB. Viitattu 4.8.2021. (englanniksi)
24. ↑  Kapteenisto 21-22 *ipk.fi*.  14.9.2021. IPK Hockey Oy. Viitattu 15.9.2021.
25. ↑  Bastien Maïan ura jatkuu ulkomailla! *ipk.fi*.  12.1.2022. IPK Hockey Oy. Viitattu 12.1.2022.
26. ↑  Naši ekipi se je pridružil Bastien Maïa *hkolimpija.si*.  12.1.2022. Hokejski klub Olimpija. Viitattu 12.1.2022. (sloveeniksi)
27. ↑  Elite Prospects - WJC-20 D1A Stats 2016-2017 *eliteprospects.com*. Everysport Media Group AB. Viitattu 5.5.2020. (englanniksi)
28. ↑  Elite Prospects - France U20 *eliteprospects.com*. Everysport Media Group AB. Viitattu 5.5.2020. (englanniksi)
29. ↑  Elite Prospects - WJC-20 D1A Stats 2015-2016 *eliteprospects.com*. Everysport Media Group AB. Viitattu 5.5.2020. (englanniksi)
30. ↑  Elite Prospects - France U18 *eliteprospects.com*. Everysport Media Group AB. Viitattu 5.5.2020. (englanniksi)
31. ↑  France vs Switzerland - EHC - 2016-17 Euro Hockey Challenge - boxscore *pointstreak.com*.  8.4.2017. Pointstreak Sports Technologies Inc. Viitattu 6.10.2017.
32. ↑  Game detail: 11 Nov 2021, Slovenia - France *Eurohockey.com*. European Ice Hockey Online AB & eSports.cz s.r.o. Viitattu 12.1.2022. (englanniksi)
33. ↑  Pierrick Maïa *Elite Prospects*. Everysport Media Group AB.  (englanniksi)